b'\n_START_ARTICLE_\nHarry av Wales\n_START_SECTION_\nMilit\xc3\xa6r karriere\n_START_PARAGRAPH_\n28. februar 2008 ble det kjent at Prins Henry hadde deltatt i rene kamphandlinger mot Taliban i Afghanistan under et ti uker lang oppdrag i Helmand-provinsen. Han fulgte dermed i sin onkels fotspor, Prins Andrew som var med i kampene under Falklandskrigen. Etter at det ble avsl\xc3\xb8rt av amerikanske Drudge Report at Harry var aktiv i Afghanistan, ble han evakuert tilbake til Storbritannia, grunnet hans og hans medsoldaters sikkerhet. Etter sin retur uttalte han at han \xc2\xabikke s\xc3\xa5 p\xc3\xa5 seg selv som en helt\xc2\xbb, men at de virkelige heltene var de s\xc3\xa5rede som var p\xc3\xa5 flyet sammen med han. If\xc3\xb8lge flere meldinger var Harry sv\xc3\xa6rt tilfreds med \xc3\xa5 v\xc3\xa6re i Afghanistan, da han slapp unna forf\xc3\xb8lgelsen av media og paparazzier.'